rejauldu/bengali-wikipedia huggingface dataset:
ভাগীরথী আম্মা (১৯১৪ - ২২শে জুলাই ২০২১) ছিলেন একজন ভারতীয় মহিলা যিনি কেরালার কোল্লাম জেলায় বাস করতেন। ১০৫ বছর বয়সে শিক্ষাজীবনে ফিরে আসার জন্য তিনি জাতীয়ভাবে পরিচিত হন। তিনি ভারতের রাষ্ট্রপতির কাছ থেকে ভারত সরকারের সর্বোচ্চ বেসামরিক পুরস্কার নারী শক্তি পুরস্কারে ভূষিত হন এবং প্রধানমন্ত্রী নরেন্দ্র মোদী তাঁর প্রশংসা করেন।   জীবন  ভাগীরথী আম্মা ১৯১৪ সালে ব্রিটিশ ভারতে জন্মগ্রহণ করেন। তিনি কেরালার কোল্লাম জেলার প্রাক্কুলামে বসবাস করতেন। তাঁর মা প্রসবের সময় মারা যান এবং ভাগীরথী আম্মা তাঁর ছোট ভাইবোনদের দেখাশোনার দায়িত্ব নেন। বিয়ের পর, ১৯৩০-এর দশকে তাঁর স্বামী মারা যান এবং তাঁর সন্তানদের লালন-পালনের দায়িত্ব তাঁর একার ওপরেই এসে পড়ে। তাঁর পাঁচ বা ছয়টি সন্তান, ১৩ বা ১৬ জন নাতি-নাতনি এবং ১২ জন প্রপৌত্র-প্রপৌত্রী ছিল বলে জানা গেছে। তিনি টেলিভিশনে ক্রিকেট এবং সোপ অপেরা দেখতে উপভোগ করতেন।  ১০৫ বছর বয়সে, ভাগীরথী আম্মা তাঁর পড়াশোনা আবার নতুন করে শুরু করার সিদ্ধান্ত নেন। তিনি গণিত, মালয়ালম ভাষা এবং পরিবেশ বিজ্ঞানে পরীক্ষা দেন। তাঁর বয়সের কারণে, কেরালা লিটারেসি মিশন তাঁকে বাড়িতে থেকে পরীক্ষা দেওয়ার অনুমতি দেয়,তিন দিন ধরে পরীক্ষা চলে।Varma, Vishnu (20 November 2019). "Kerala's literacy history gets new ambassador: 105-year-old Bhageerathi Amma". The Indian Express. Archived from the original on 17 June 2020. Retrieved 31 January 2021. ২৭৫ পয়েন্টের মধ্যে তিনি ২০৫ নম্বর পেয়েছিলেন এবং সমমানের পরীক্ষায় সবচেয়ে বয়স্ক ব্যক্তি হিসেবে স্বীকৃতি পেয়েছেন।   পুরস্কার এবং স্বীকৃতি  ভাগীরথী আম্মাকে ২০১৯ নারী শক্তি পুরস্কারের বিজয়ী হিসাবে ঘোষণা করা হয়েছিল। প্রধানমন্ত্রী নরেন্দ্র মোদী তাঁর বিশেষ প্রশংসা করে বলেন, "আমরা যদি জীবনে উন্নতি করতে চাই, তাহলে আমাদের নিজেদেরকে বিকশিত করতে হবে, যদি আমরা জীবনে কিছু অর্জন করতে চাই, তার প্রথম শর্ত হল আমাদের ভেতরের ছাত্রকে কখনই মরতে দেওয়া যাবে না"। আরেকজন বিজয়ী ছিলেন কেরালার ৯৮ বছর বয়সী কার্ত্যায়নী আম্মা।  অসুস্থতার কারণে ভাগীরথী আম্মা পুরস্কার বিতরণী অনুষ্ঠানে যোগ দিতে পারেননি, কিন্তু এর পরপরই তিনি প্রতি মাসে ১,৫০০ টাকা অতীত-সম্পর্কীয় পেনশন পান। তিনি পূর্বে আধার কার্ড পাওয়ার জন্য তাঁর বায়োমেট্রিক তথ্য দিতে অক্ষম ছিলেন কিন্তু একটি জাতীয়করণকৃত ব্যাংক তাঁকে প্রয়োজনীয়তা পূরণে সহায়তা করেছিল।"After PM's praise, oldest learner Bhageerathi Amma set to get Aadhaar". The Times of India. PTI. 27 February 2020. Archived from the original on 1 February 2021. Retrieved 31 January 2021.   মৃত্যু  ২০২১ সালের ২২শে জুলাই ভাগীরথী আম্মা ১০৭ বছর বয়সে বার্ধক্যজনিত অসুস্থতার কারণে মারা যান।   তথ্যসূত্র   বিষয়শ্রেণী:ভারতীয় শতবর্ষী নারী বিষয়শ্রেণী:নারী শক্তি পুরস্কার বিজয়ী বিষয়শ্রেণী:কোল্লাম জেলার ব্যক্তি বিষয়শ্রেণী:২০২১-এ মৃত্যু বিষয়শ্রেণী:১৯১৪-এ জন্ম
চুত্যেণ্‌ফার মৃত্যুর পর ১৬৪৮ সালে তাঁর পুত্র চাওফা চ্যু-তাম-লাক  রাজা করা হয়। হিন্দু প্রথামতে তিনি জয়ধ্বজ সিংহ নাম নেন। ১৬৬২ সালের মোগলদের একাদশতম আক্রমণে মোগলদেরা আহোম রাজধানী গড়গাঁও অধিকার করে। জয়ধ্বজ সিংহকেে যুদ্ধ থেকে পালিয়ে যেতে হয়েছিল বলে তাঁকে ভগনীয়া রাজা বলা হয়। ১৬৬৩ সালে আহোম এবং মোগলদের মধ্যে তিপামর ঘিলাধারী স্থানে সন্ধি হয়।এই সন্ধির শর্ত অনুসারে জয়ধ্বজ সিংহের কন্যা রমণী গাভরুকে আসামের সকল ত্যাগ করে সুদূর দিল্লীতে যেতে হয়েছিল।  নাগা এবং মিরির বিরুদ্ধে অভিযান ১৬৫০ সালে লক্‌মা নাগার উৎপাত রোধ করতে একটি সৈন্যদল পাঠানো হয়। নাগাদের গ্রাম ইত্যাদি ধ্বংস করা হলেও নাগারা পুনরায় লুটপাত আরম্ভ করে। চারবছর পর আবার একটি দল পাঠানো হয়। নাগা যাঠী-জোঙে আক্রমণ করায় আহোম সেনার সাথে যাওয়া ডফলা সেনারা প্রতিরোধ করে। পরে নাগারা শান্তির প্রস্তাব দেয়। কিন্তু আলোচনা করতে যাওয়া দলটিকে তাঁরা হত্যা করে। আহোম সেনা বড়ো দল নিয়ে তাঁদের আক্রমণ করে গ্রাম, ভান্ডার ধ্বংস করায় নাগারা শান্তির প্রস্তাব নিয়ে বছরে কর দিতে রাজি হয়।  ১৬৫৫ সালে মিরিরা আক্রমণ চালিয়ে দুজন আহোম লোককে হত্যা করে। প্রত্যুত্তরে আহোম সেনা প্রায় তিরিশজন মিরি লোকের প্রাণ নাশ করে এবং বারটি গ্রাম জ্বালিয়ে দেয়। মিরিরা তখন রাজাকে বার্ষিক কর দিতে রাজী হয়।  তথ্যসূত্র  বিষয়শ্রেণী:আহোম রাজবংশ বিষয়শ্রেণী:১৬৪৮-এ জন্ম বিষয়শ্রেণী:১৬৬৩-এ মৃত্যু বিষয়শ্রেণী:আহোম রাজ্য বিষয়শ্রেণী:আহোম রাজা
বসুবন্ধু () হলেন একজন বৌদ্ধ সন্ন্যাসী, পণ্ডিত ও দার্শনিক। তার জন্মস্থান গান্ধারে। তিনি সর্বাস্তিবাদ ও সৌত্রান্তিক সম্প্রদায়ের দৃষ্টিকোণ থেকে অভিধর্মের উপর ভাষ্য রচনা করেন। মহাযান বৌদ্ধধর্মে তার ধর্মান্তরিত হওয়ার পর, তার সৎ ভাই অসঙ্গের সাথে, তিনি যোগাচার সম্প্রদায়ের অন্যতম প্রধান প্রতিষ্ঠাতা।  বসুবন্ধুর অভিধর্মকোষ তিব্বতি ও পূর্বএশীয় বৌদ্ধধর্মে ব্যাপকভাবে সমাদৃত, অ-মহাযান অভিধর্ম দর্শনের প্রধান উৎস হিসেবে। তাঁর দার্শনিক শ্লোক রচনাগুলি ভারতীয় যোগাচার অধিবিদ্যার জন্য "শুধু আবির্ভাব" (বিজ্ঞাপ্তি-মাত্র) এর মান নির্ধারণ করে।  যাকে জ্ঞানতাত্ত্বিক আদর্শবাদ, রূপতত্ত্ব এবং ইমানুয়েল কান্টের অতীন্দ্রিয় আদর্শবাদের কাছাকাছি হিসাবে বর্ণনা করা হয়েছে। এ ছাড়া তিনি বেশ কিছু ভাষ্য, যুক্তি, তর্ক ও ভক্তিমূলক কবিতা রচনা করেছেন।  বসুবন্ধু ভারতীয় বৌদ্ধ দার্শনিক ঐতিহ্যের সবচেয়ে প্রভাবশালী চিন্তাবিদদের একজন। নালন্দা মহাবিহারের সাথে তাদের সংযোগের কারণে, বসুবন্ধু ও অসঙ্গ তথাকথিত সতেরো নালন্দা পণ্ডিতের মধ্যে রয়েছেন। জোডো শিনশুতে, তাকে দ্বিতীয় কুলপতি হিসেবে বিবেচনা করা হয়; চ্যান বৌদ্ধধর্মে, তিনি ২১ তম পিতৃপুরুষ।   তথ্যসূত্র    উৎস   David J. Kalupahana, The Principles of Buddhist Psychology, State University of New York Press, Albany, 1987, pp 173–192.  Francis H. Cook, Three Texts on Consciousness Only, Numata Center for Buddhist Translation and Research, Berkeley, 1999, pp 371–383 ("Thirty Verses on Consciousness Only") and pp 385–408 ("Twenty Verses on Consciousness Only")  Erich Frauwallner, The Philosophy of Buddhism, Motilal Banarsidass, Delhi, 2010 [1956].  Li Rongxi, Albert A. Dalia (2002). The Lives of Great Monks and Nuns, Berkeley CA: Numata Center for Translation and Research  Thich Nhat Hanh Transformation at the Base (subtitle) Fifty Verses on the Nature of Consciousness, Parallax Press, Berkeley, 2001; inspired in part by Vasubandhu and his Twenty Verses and Thirty Verses texts  Kochumuttom, Thomas (1982). A Buddhist Doctrine of Experience: A New Translation and Interpretation of the Works of Vasubandhu the Yogacarin. Delhi: Motilal Banarsidass   বহিঃসংযোগ     Vasubandhu: Entry at the Internet Encyclopedia of Philosophy Multilingual edition of Triṃśikāvijñapti in the Bibliotheca Polyglotta  Vasubandhu’s Treatise on the Three Natures (Trisvabhāvanirdeśa) – A Translation and Commentary by Jay Garfield  বিষয়শ্রেণী:৪র্থ শতাব্দীতে জন্ম বিষয়শ্রেণী:৪র্থ শতাব্দীতে মৃত্যু বিষয়শ্রেণী:৪র্থ শতাব্দীর বৌদ্ধ ভিক্ষু বিষয়শ্রেণী:নাস্তিক দার্শনিক বিষয়শ্রেণী:ভাববাদী বিষয়শ্রেণী:বৌদ্ধ পণ্ডিত বিষয়শ্রেণী:ভারতীয় যুক্তিবিদ বিষয়শ্রেণী:ভারতীয় বৌদ্ধ ভিক্ষু বিষয়শ্রেণী:৪র্থ শতাব্দীর ভারতীয় দার্শনিক
২৪তম বিশ্ব স্কাউট জাম্বুরি এটি ২২ জুলাই থেকে ২ আগস্ট ২০১৯ সাল পর্যন্ত পশ্চিম ভার্জিনিয়ার সামিট বেচটেল ফ্যামিলি ন্যাশনাল স্কাউট রিজার্ভে অনুষ্ঠিত হয়েছিল। আয়োজকদের দায়িত্ব বয় স্কাউটস অফ আমেরিকা স্কাউটস কানাডা এবং অ্যাসোসিয়েশন ডি স্কাউটস ডি মেক্সিকোর মধ্যে ভাগ করা হয়েছিল। থিম ছিল আনলক এ নিউ ওয়ার্ল্ড। ১৫২ দেশ থেকে ৪০,০০০ স্কাউট এবং স্কাউট লিডার  স্কাউট অংশগ্রহণ করেছিল।   তথ্যসূত্ৰ   বিষয়শ্রেণী:বিশ্ব স্কাউট জাম্বুরি
ক্রিস্টোফার রালাই আমিনি (জন্ম: ১২ জুন, ১৯৮৪) একজন পাপুয়া নিউগিনির ক্রিকেটার।Cricinfo profile ডানহাতি ব্যাটসম্যান ও ডানহাতি মিডিয়াম পেস বোলার ক্রিস আমিনি ২০০৫ সাল থেকে পাপুয়া নিউগিনি জাতীয় ক্রিকেট দলে খেলছেন।CricketArchive profile বর্তমানে তিনি পাপুয়া নিউগিনি ক্রিকেট দলের অধিনায়কের দায়িত্ব পালন করছেন।   খেলোয়াড়ী জীবন  ২০০২ সালে পাপুয়া নিউগিনির অনূর্ধ্ব-১৯ দলে নিউজিল্যান্ড ও ২০০৪ সালে বাংলাদেশে অনুষ্ঠিত আইসিসি অনূর্ধ্ব-১৯ ক্রিকেট বিশ্বকাপে খেলেছেন।Other matches played by Chris Amini  at CricketArchive ২০০৪ ও ২০০৫ সালে অস্ট্রেলিয়ান ন্যাশনাল কাউন্ট্রি ক্রিকেট চ্যাম্পিয়নশিপে সম্মিলিত ইস্ট এশিয়া প্যাসিফিক দলের হয়ে খেলেন। ২০০৫ সালের আইসিসি ট্রফিতে পাপুয়া নিউগিনির জাতীয় দলে অভিষেক ঘটে তার। আয়ারল্যান্ডে অনুষ্ঠিত চূড়ান্ত খেলায় তার দল ফিজিকে পরাজিত করে প্রতিযোগিতার শিরোপা জয় করে পাপুয়া নিউগিনি।Scorecard of Fiji v Papua New Guinea, 27 February 2005 at CricketArchive এভাবেই তার লিস্ট এ ক্রিকেটে অভিষেক ঘটে আমিনি’র।List A matches played by Chris Amini at CricketArchive  ৮ নভেম্বর, ২০১৪ তারিখে অস্ট্রেলিয়ায় হংকংয়ের বিপক্ষে একদিনের আন্তর্জাতিকে অভিষেক ঘটে তার।   ব্যক্তিগত জীবন  চার্লস ও কুন আমিনি দম্পতির সন্তান ক্রিস আমিনি এক ক্রিকেট পরিবার থেকে এসেছেন। তার বাবা ও দাদা - উভয়েই পাপুয়া নিউগিনির পক্ষে অধিনায়কত্ব করেছেন।Charles Amini at Cricinfo তার মা ও মাসি পাপুয়া নিউগিনির মহিলা দলের হয়ে খেলছেন।Kune Amini at CricketArchiveCheryl Amini at CricketArchive  তার দুই ভাই পাপুয়া নিউগিনির অনূর্ধ্ব-১৯ দলে খেলেছেন।Colin Amini at CricketArchive  তথ্যসূত্র  বহিঃসংযোগ  বিষয়শ্রেণী:পাপুয়া নিউগিনির ক্রিকেটার বিষয়শ্রেণী:১৯৮৪-এ জন্ম বিষয়শ্রেণী:জীবিত ব্যক্তি বিষয়শ্রেণী:পাপুয়া নিউগিনির একদিনের আন্তর্জাতিক ক্রিকেটার
থাম্ব|মাইক্রোসফ্ট অ্যাজুরের লোগো যা উইন্ডোজ আজুর নামেও পরিচিত উইন্ডোজ আজুরে বা মাইক্রোসফট আজুরে (উচ্চারণ করা হয় আজ-উরে ক্রিস ফিনলায়সনের মতে) ক্লাউড কম্পিউটিং প্ল্যাটফর্ম এবং পরিকাঠামো। এটি তৈরি করেছিল মাইক্রোসফট নির্মাণ স্থাপনা এবং অ্যাপ্লিকেশন পরিচালনার জন্য ব্যবহার করা হয়। এবং মাইক্রোসফটের বিভিন্ন ডেটাসেন্টার এর মধ্যে আন্তর্জাতিক নেটওয়ার্কের মাধ্যমে সেবা পাওয়ার জন্য এই পরিকাঠামোর আবিষ্কার। PaaS এবং IaaS হল দুটো প্রধান পরিষেবা এবং সমর্থন যা প্রধানত ক্লাউড কম্পিউটিং এর জন্য দরকারি। এছাড়াও মাইক্রোসফটের নিজস্ব কম্পিউটার সফটওয়্যার এবং থার্ড পার্টি সফটওয়্যার ও সিস্টেম। আজুরে মুক্তি পায় ২০১০ এর ফেব্রুয়ারির ১ তারিখে।  তথ্যসূত্র  বিষয়শ্রেণী:ক্লাউড অবকাঠামো বিষয়শ্রেণী:২০১০-এ প্রতিষ্ঠিত বিষয়শ্রেণী:ক্লাউড কম্পিউটিং প্রদানকারী বিষয়শ্রেণী:মাইক্রোসফটের ক্লাউড কম্পিউটিং সেবা বিষয়শ্রেণী:ক্লাউড কম্পিউটিং  বিষয়শ্রেণী:ক্লাউড স্টোরেজ বিষয়শ্রেণী:২০১০-এ কম্পিউটার সম্পর্কিত প্রবর্তন বিষয়শ্রেণী:মাইক্রোসফট ক্লাউড পরিষেবা
রাঁস () উত্তর-পূর্ব ফ্রান্সের মার্ন দেপার্ত্যমঁ-র (জেলা) বৃহত্তম শহর। জনসংখ্যার বিচারে এটি ফ্রান্সের ১২তম বৃহত্তম নগরী। শহরটি ফ্রান্সের রাজধানী প্যারিস থেকে ১২৯ কিলোমিটার উত্তর-পূর্বে এন নদীর উপনদী ভেল নদীর তীরে অবস্থিত। প্রাচীনকালী গলদেশীয় জাতিরা লোকালয়টি প্রতিষ্ঠা করে। রোমান সাম্রাজ্যের সময় এটি একটি প্রধান শহরে পরিণত হয়। রাঁস পরবর্তীতে ফ্রান্সের রাজতান্ত্রিক ইতিহাসে একটি গুরুত্বপূর্ণ আনুষ্ঠানিক ভূমিকা পালন করে; এটি ছিল ফ্রান্সের রাজাদের সিংহাসনে আরোহণের অনুষ্ঠানস্থল। রাঁসের মহাগির্জা তথা ক্যাথেড্রালের ফ্রান্সের রাজাদের উপাধিপ্রদান করার অনুষ্ঠানটি সম্পন্ন হত। এ কারণে রাঁসকে ফরাসি ভাষায় "লা সিতে দে সাক্র" (la cité des sacres) অর্থাৎ "রাজাভিষেক নগরী" নামে পরিচিত।  বর্তমানে রাঁস নগরীটি এর ঐতিহ্যের বৈচিত্র্যের জন্য সুপরিচিত। এখানে রোমানসদৃশ স্থাপত্য থেকে আর-দেকো শৈলীর দেখা মেলে। রাঁস মহাগির্জা, এর সংলগ্ন তো প্রাসাদ ও সাঁ-রেমির মঠটিকে একত্রে ১৯৯১ সালে ইউনেস্কো বিশ্ব ঐতিহ্যবাহী স্থানের তালিকায় স্থান দেওয়া হয়। বিশিষ্ট রোমানসদৃশ ও গথীয় স্থাপত্য এবং ফরাসি রাজতন্ত্রের ইতিহাসে গুরুত্বপূর্ণো ভূমিকার জন্য এই মর্যাদাটি দান করা হয়। অধিকন্তু, রাঁস শহরটি বিশ্বখ্যাত শঁপাইন নামক বুদবুদসমৃদ্ধ শ্বেত দ্রাক্ষাসুরা উৎপাদন অঞ্চলটির উত্তর প্রান্তে অবস্থিত এবং সেটির উৎপাদন ও রফতানির সাথে জড়িত।  জনসংখ্যা  জলবায়ু কোপেন জলবায়ু শ্রেণিবিন্যাস অনুসারে রঁসে মহাসাগরীয় জলবায়ু বিদ্যমান।  তথ্যসূত্র  বহিঃসংযোগ      Tourist office website – Official site for L'Office de Tourisme de Reims,   Sciences Po Paris – Euro-American campus of Reims   Reims Model United Nations  Joan of Arc and The Coronation Of Charles VII in Reims  Joan of Arc's first letter to Reims  — translation by Allen Williamson of the letter dictated by Joan of Arc to the city of Reims on 5 August 1429.  Joan of Arc's second letter to Reims —  letter dictated by Joan of Arc to the city of Reims on 16 March 1430, translated by Allen Williamson.  বিষয়শ্রেণী:ফ্রান্সের শহর বিষয়শ্রেণী:ফ্রান্সের বিশ্ব ঐতিহ্যবাহী স্থান বিষয়শ্রেণী:ফ্রান্সের উপপ্রেফেক্ত্যুর
thumb| সুলতান খামিস জামান একজন পুরুষ দূরপাল্লার দৌড়বিদ। যদিও তাকে সারা পৃথিবীর মানুষ সুলতান খামিস জামান নামে চিনেন, তার আসল নাম ওনেসফোর এনকুনজিমানা। একজন দৌড়বিদ হিসেবে তিনি অ্যাথলেটিকস্ জগতে অনন্য হয়ে আছেন, কারণ তিনি দু’টি দেশের হয়ে আন্তর্জাতিক দৌড় প্রতিযোগিতায় অংশগ্রহণ করেছেন। তার জন্ম আফ্রিকার বুরুন্ডিতে হলেও সাফল্যের জন্য অপেক্ষাকৃতি এশিয়ার ধনী দেশ কাতারের নাগরিকত্ব গ্রহণ করেন। পরবর্তীতে, পুনরায় নিজ দেশে ফিরে আসেন এবং দৌড় প্রতিযোগিতায় অংশগ্রহণ করেন। সারা পৃথিবীতে তিনি একজন অন্যতম পরিচিত দৌড়বিদ।  প্রাথমিক জীবন ২৩ শে জুলাই, ১৯৮৫ সালে পূর্ব আফ্রিকার দেশ বুরুন্ডিতে জন্মগ্রহণ করেন।  পেশা জীবন ২০০০ সালে অনুষ্ঠিত বিশ্ব জুনিয়র অ্যাথলেটিক্স চ্যাম্পিয়নশিপ সুলতান খামিস জামানের প্রথম বড় প্রতিযোগিতা ছিল, যেখানে তিনি ৫,০০০ মিটারে নবম স্থান লাভ করেছিলেন। এই প্রতিযোগিতা অনুষ্ঠিত হয়েছিল চিলির সান্তিয়াগোতে।Hendrix, Ivo (2010-02-26). Matebo, Belete sisters the favourites in Diekirch Eurocross. IAAF. Retrieved on 2010-03-01.  তিনি বুরুন্ডি ছেড়ে কাতারের নাগরিকত্ব গ্রহণ করেন এবং কাতারের হয়ে প্রতিদ্বন্দ্বিতা করার সময় সুলতান খামিস জামান নামে একটি নতুন নাম গ্রহণ করেন। ২০০৪ সালে গ্রীসে অনুষ্ঠিত গ্রীষ্মকালীন অলিম্পিকে তিনি তার নতুন নাম নিয়ে এবং নতুন দেশ কাতারের হয়ে দৌড় প্রতিযোগিতায় অংশগ্রহণ করেন। ২০০৪ সালের অনুষ্ঠিত আইএএএফ ওয়ার্ল্ড ক্রস কান্ট্রি চ্যাম্পিয়নশিপের সংক্ষিপ্ত প্রতিযোগিতায়ও তিনি অষ্টম স্থান অর্জন করেন এবং কাতারের সাথে একটি রৌপ্য পদক জিতেছিলেন।  অর্জন ২০০৫ সালের বিশ্ব চ্যাম্পিয়নশিপ এবং ২০০৫ আইএএএফ ওয়ার্ল্ড হাফ ম্যারাথন চ্যাম্পিয়নশিপে তিনি অংশগ্রহণ করে্‌ যেখানে তিনি যথাক্রমে ১৬তম ও ২৯তম স্থান অধিকার করেন। ২০০৫ ও ২০০৭ সালে তিনি ইউরোক্রসও জিতেছিলেন। ২০০৬ সালের এশিয়ান গেমসে ৫০০০ মিটারে তিনি ব্রোঞ্জ পদক জিতেছিলেন। ২০০৮ সালে এশিয়ান ইন্ডোর অ্যাথলেটিক্স চ্যাম্পিয়নশিপে তিনি ৩০০০ মিটার স্বর্ণ পদক লাভ করেন এবং ২০০৮ সালের বিশ্ব চ্যাম্পিয়নশিপে ২২ তম স্থান অধিকার করেন। তিনি তার দ্বিতীয় বিশ্ব ক্রস কান্ট্রি দলের পদকও পেয়েছিলেন। ২০০৮ সালের বেইজিং অলিম্পিকে শেষ বারের জন্য কাতারের প্রতিনিধিত্ব করেছিলেন, কিন্ত সেবার তিনি খুব একটা সাফল্য অর্জন করতে পারেননি। তাকে কাতারের অন্যতম দৌড়বিদ হিসেবে মনে করা হয়। কাতারকে তিনি অনেক সম্মান বয়ে এনেছেন। ২০১০ সালে তিনি আবার তার আনুগত্য পরিবর্তন করে বুরুন্ডিতে ফিরে আসেন এবং তার জন্মগত নাম, ওনেসফোর এনকুনজিমানা নামে আাবারও প্রতিদ্বন্দ্বিতায় ফিরে আসেন। ২০১২ সালের ফেব্রুয়ারিতে তিনি তৃতীয়বারের মতো ইউরোক্রস জিতেছিলেন।Hendrix, Ivo (2010-03-01). Nkuzimana and Mimi Belete the strongest in Diekirch. IAAF. Retrieved on 2010-03-01.  তথ্যসূত্র  বিষয়শ্রেণী:১৯৮৫-এ জন্ম বিষয়শ্রেণী:জীবিত ব্যক্তি বিষয়শ্রেণী:এশিয়ান গেমসে পদক বিজয়ী মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:২০০৪ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:২০০৬ এশিয়ান গেমসের মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:২০০৮ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:কাতারের অলিম্পিক মল্লক্রীড়াবিদ বিষয়শ্রেণী:২০০৬ এশিয়ান গেমসের পদক বিজয়ী বিষয়শ্রেণী:কাতারের নাগরিকীকৃত নাগরিক
ডান আলবেনিয়া ১২টি কাউন্টিতে বিভক্ত। এগুলিকে স্থানীয় আলবেনীয় ভাষায় কিয়ার্কু (Qarku) বা প্রেফেক্তুরা (prefektura) বলে। প্রতিটি কাউন্টি অনেকগুলি জেলা নিয়ে গঠিত। কাউন্টিগুলির বর্তমান অবস্থা ১৯৯৮ সালের সংবিধানের উপর ভিত্তি করে এবং ৩১ জুলাই ২০০০-এ করা হয়েছিল।    কাউন্টি  রাজধানী জেলাসমূহ  ১.  বেরাত      বেরাত বেরাত, কুচভ্য, স্ক্রাপার  ২.  দিবর      পেশকোপি বুলকিজ্য, দিবর, মাত  ৩.  দুরস    দুরস দুরস, ক্রুয়্য  ৪.  এলবাসান  এলবাসান এলবাসান, গ্রাম্‌শ, লিব্রাজ্‌দ, পেকিন  ৫.  ফিয়ের        ফিয়ের ফিয়ের, লুশ্‌নিয়্য, মাল্লাকাস্তর  ৬.  জিরোকাস্তর  জিরোকাস্তর জিরোকাস্তর, পর্মেত, তেপেলেন্য  ৭.  কোর্চ্য      কোর্চ্য দেভোল, কোলোনিয়্য, কোর্চ্য, পোগ্রাদেক  ৮.  কুকস      কুকস হাস, কুকস, ত্রোপোয়্য  ৯.  লেজ্য      লেজ্য কুর্বিন, লেজ্য, মির্দিত্য ১০.  শ্‌কোদর  শ্‌কোদর মালসি এ মাধে, পুক্য, শ্‌কোদর ১১.  তিরানা    তিরানা কাভায়্য, তিরানা ১২.  ভ্‌লোর‌্য      ভ্‌লোর‌্য দেলভিন্য, সারান্দ্য, ভ্‌লোর‌্য   তথ্যসূত্র   বিষয়শ্রেণী:আলবেনিয়ার কাউন্টি বিষয়শ্রেণী:দেশের প্রথম স্তরের প্রশাসনিক উপবিভাগ বিষয়শ্রেণী:ইউরোপের দেশের প্রশাসনিক উপবিভাগ
থাম্ব|রেনেসাঁস প্রযুক্তি রেনেসাঁস প্রযুক্তি  ইউরোপীয় নিদর্শন এবং আবিষ্কার যা রেনেসাঁ সময়কালে প্রায় চতু্র্দশ থেকে ষোড়শ শতাব্দী মধ্যে ছড়িয়ে পড়েছিল। এ যুগটি ছাপাখানা, অঙ্কন ক্ষেত্রে রৈখিক দৃষ্টিভঙ্গি, কৃতিস্বত্ব, ডাবল শেল গম্বুজের মতো প্রযুক্তিগত অগ্রগতি দ্বারা চিহ্নিত। সেই সময়ের কারিগরদের স্কেচবুকগুলি (যেমন টাককোলা এবং লিওনার্দো দা ভিঞ্চি) সেইসময়কার পরিচিত এবং প্রয়োগকৃত যান্ত্রিক প্রযুক্তি সম্পর্কে গভীর অন্তর্দৃষ্টি দেয়।   প্রাথমিক প্রযুক্তি    ১৫শ শতাব্দী   প্যারাশ্যুট  প্যারাশ্যুটের সবচেয়ে প্রাচীন নকশা পাওয়া যায় ১৪৭০ সালের রেঁনেসা যুগের ইতালি থেকে প্রাপ্ত একটি হস্তলিপিতে।British Library Add MS 34113, folio 200v   ১৬শ শতাব্দী    সরঞ্জাম, যন্ত্র, কাজের প্রক্রিয়া   ১৫শ শতাব্দী    ১৬শ শতাব্দী    শিল্পী-প্রকৌশলীদের প্রযুক্তিগত অঙ্কন  আরও দেখুন: লিওনার্দো দা ভিঞ্চির বিজ্ঞান এবং আবিষ্কার   তথ্যসূত্র    বহিঃসংযোগ   বিষয়শ্রেণী:রেনেসাঁ বিষয়শ্রেণী:সময়কাল অনুযায়ী প্রযুক্তি
সান ফ্রান্সিস্কো–ওকল্যান্ড বে সেতুর পূর্ব স্প্যান প্রতিস্থাপন হল বে সেতুর ভূমিকম্পগতভাবে অযৌক্তিক অংশকে একটি নতুন স্ব-নোঙ্গরযুক্ত ঝুলন্ত সেতু (এসএএস) ও এক জোড়া ভায়াডাক্ট দিয়ে প্রতিস্থাপন করার একটি নির্মাণ প্রকল্প। সেতুটি মার্কিন যুক্তরাষ্ট্রের ক্যালিফোর্নিয়া রাজ্যে অবস্থিত এবং ইয়ারবা বুয়েনা দ্বীপ ও ওকল্যান্ডের মধ্যবর্তী সান ফ্রান্সিস্কো উপসাগরকে অতিক্রম করে। স্প্যান প্রতিস্থাপন ২০০২ সাল থেকে ২০১৩ সালের মধ্যে সম্পন্ন হয়েছিল, এবং এটি $৬.৫ বিলিয়নের চূড়ান্ত ব্যয়ের মূল্যের সঙ্গে ক্যালিফোর্নিয়ার ইতিহাসের সবচেয়ে ব্যয়বহুল গণপূর্ত প্রকল্প, যা ২৫০ মিলিয়ন ডলারের আনুমানিক ব্যয়ের থেকে ২,৫০০% বেশি। মূলত ২০০৭ সালে খোলার জন্য নির্ধারিত ছিল, বেশ কয়েকটি সমস্যার কারণে ২০১৩ সালের ২ই সেপ্টেম্বর পর্যন্ত উদ্বোধন বিলম্ব হয়েছিল।https://abcnews.go.com/US/wireStory/64b-sf-oakland-bay-bridge-opens-traffic-20139554 AB News website  সেতুটি ২৫৮.৩৩ ফুট (৭৮.৭৪ মিটার) প্রস্থের সঙ্গে ১০ টি সাধারণ-উদ্দেশ্যবিশিষ্ট লেন নিয়ে গঠিত, এটি গিনেস বিশ্ব রেকর্ড অনুযায়ী বিশ্বের সবচেয়ে প্রশস্ত সেতু।  বে সেতুর দুটি প্রধান বিভাগ রয়েছে। এগুলি হল সান ফ্রান্সিস্কো ও ইয়ারবা বুয়েনা দ্বীপের (ওয়াইবিআই) মধ্যে পশ্চিমা সাসপেনশন স্প্যান ও তাদের প্রবেশপথের কাঠামো এবং ওয়াইবিআই ও ওকল্যান্ডের পূর্ব প্রান্তিকের মধ্যবর্তী কাঠামো। মূল পূর্ব বিভাগটি একটি দ্বৈত সুষম ক্যান্টিলিভার স্প্যান, পাঁচটি ট্রাস স্প্যান ও একটি ট্রাস কজওয়ে নিয়ে গঠিত। ১৯৮৯ সালের ১৭ই অক্টোবর লোমা প্রীতা ভূমিকম্পের সময় একটি অংশ ভেঙে পড়ার পর, এই অংশটি উদ্বেগের বিষয় হয়ে ওঠে। প্রতিস্থাপন স্প্যানটি ১৫০০ বছরের সময়কালে প্রত্যাশিত সবচেয়ে বড় ভূমিকম্প সহ্য করার জন্য তৈরি করা হয়েছে এবং এটি সঠিক রক্ষণাবেক্ষণের সাথে  কমপক্ষে ১৫০ বছর স্থায়ী হবে বলে আশা করা হচ্ছে।SAS Maintenance Travelers . Bay Bridge Info. Retrieved on July 15, 2013. তথ্যসূত্র  বিষয়শ্রেণী:সান ফ্রান্সিস্কো উপসাগরীয় অঞ্চলের সেতু বিষয়শ্রেণী:ক্যালিফোর্নিয়ার ঝুলন্ত সেতু বিষয়শ্রেণী:স্ব-নোঙ্গরযুক্ত ঝুলন্ত সেতু বিষয়শ্রেণী:ক্যালিফোর্নিয়ার সড়ক সেতু বিষয়শ্রেণী:মার্কিন যুক্তরাষ্ট্রের ইস্পাত সেতু
বান্ধবগড় জাতীয় উদ্যান হল ভারতের একটি জাতীয় উদ্যান, যা মধ্যপ্রদেশের উমারিয়া জেলায় অবস্থিত।  আয়তন বিশিষ্ট বান্ধবগড়কে ১৯৬৮ সালে একটি জাতীয় উদ্যান ঘোষণা করা হয় এবং তারপর ১৯৯৩ সালে টাইগার রিজার্ভ হয়ে ওঠে। বর্তমান মূল এলাকাটি  জুড়ে ছড়িয়ে রয়েছে।  এই উদ্যানে রয়েছে বিশাল জীববৈচিত্র্য। উদ্যানটিতে চিতাবাঘ এবং বিভিন্ন প্রজাতির হরিণের একটি বড় প্রজনন জনসংখ্যা রয়েছে। রেওয়ার মহারাজা মার্তান্দ সিং ১৯৫১ সালে এই অঞ্চলে প্রথম সাদা বাঘ ধরেছিলেন। মোহন নামের সাদা বাঘ,এখন স্টাফ ও রেওয়া মহারাজাদের প্রাসাদে প্রদর্শন করা হয়। ঐতিহাসিকভাবে গ্রামবাসী এবং তাদের গবাদি পশুরা বাঘের থেকে হুমকির মুখে ছিল। উদ্যানের আশেপাশে খনি খনন কার্যক্রম বাঘের ঝুঁকির মধ্যে ফেলছে। উদ্যানটির নামটি এলাকার সবচেয়ে বিশিষ্ট পাহাড় থেকে এসেছে, কথিত আছে যে পাহাড়টি লঙ্কার উপর নজর রাখার জন্য ভগবান রামচন্দ্র তাঁর ভাই লক্ষ্মণকে দিয়েছিলেন। দুর্গটি গন্ড রাজবংশের রাজা তৈরি করেছিলেন। (বান্ধব = ভাই, গড় = দুর্গ)।   গঠন  জাতীয় উদ্যানের তিনটি প্রধান জোন হল তালা, মাগধী ও খিতৌলি। জীববৈচিত্র্যের দিক থেকে তালা হল সবচেয়ে সমৃদ্ধ অঞ্চল, এখানে প্রধানত বাঘ পাওয়া যায়। সব মিলিয়ে, এই তিনটি রেঞ্জ বান্ধবগড় টাইগার রিজার্ভের 'কোর' নিয়ে গঠিত যার মোট এলাকা ৭১৬ বর্গকিমি।   প্রাণীজগত  থাম্ব|বাঘের পাঞ্জা থাম্ব|লঙ্গুর হনুমান খাদ্য শৃঙ্খলের শীর্ষে বাঘের সঙ্গে, এখানে কমপক্ষে ৩৭ টি প্রজাতির স্তন্যপায়ী প্রাণী রয়েছে। বন কর্মকর্তাদের মতে, এখানে ২৫০ প্রজাতির পাখি, প্রায় ৮০ প্রজাতির প্রজাপতি, বেশ কয়েকটি সরীসৃপ রয়েছে। কিন্তু অনেকের কাছে ছবিসহ প্রায় ৩৫০ টি পাখির প্রজাতির তালিকা রয়েছে। তৃণভূমির সমৃদ্ধি ও প্রশান্তি বর্ষাকালে প্রজননের জন্য জোড়া সরু সারসকে আমন্ত্রণ জানায়।   গৌড়ের পুনঃপ্রবর্তন  বান্ধবগড় জাতীয় উদ্যানে গৌড়ের একটি ছোট জনসংখ্যা ছিল, কিন্তু গবাদি পশু থেকে রোগের কারণে তাদের সকলেই মারা যায়। গৌড়দের পুনঃপ্রবর্তনের প্রকল্পে কিছু গৌড়কে কানহা জাতীয় উদ্যান থেকে বান্ধবগড়ে স্থানান্তরিত করা হয়েছিল। ৫০ টি প্রাণী ২০১২ সালের শীতে স্থানান্তরিত হয়েছিল। এই প্রকল্পটি মধ্যপ্রদেশ বন বিভাগ, ভারতের বন্যপ্রাণী প্রতিষ্ঠান এবং তাজ সাফারিস দ্বারা প্রযুক্তিগত সহযোগিতায় সম্পাদিত হয়েছিল।   পরিবহন  বান্ধবগড় জাতীয় উদ্যানটি নিকটতম প্রধান শহর জব্বলপুর থেকে সড়ক পথে প্রায় ৪.৫ ঘন্টা (~ ২০০ কিমি) দূরে। জব্বলপুর শহরটি দিল্লি, মুম্বাই, ব্যাঙ্গালোর, হায়দ্রাবাদ, পুনে ইন্দোরের সঙ্গে বিমান ভ্রমণের মাধ্যমে খুব ভালভাবে সংযুক্ত। বান্ধবগড়ের মূলধারার উড়ানের জন্য বিমানবন্দর সুবিধা নেই, তবে জবলপুর শহর, যা বান্ধবগড়ের নিকটতম শহর, ভারতের প্রধান শহরগুলির সঙ্গে ভাল বিমান যোগাযোগ রয়েছে। বেসরকারি চার্টাররা বান্ধবগড় জাতীয় উদ্যানের কাছে অবতরণ করতে পারে, উমারিয়া জেলায় চার্টার প্লেনের জন্য একটি ছোট এয়ার-স্ট্রিপ সুবিধা রয়েছে। জবলপুর বিমানবন্দর বান্ধবগড় জাতীয় উদ্যানে পৌঁছানোর সর্বোত্তম বিকল্প কারণ, এটি এয়ারইন্ডিয়া, স্পাইসজেট ও ইন্ডিগোর মত বিমানসংস্থার মাধ্যমে দিল্লি, মুম্বই, বেঙ্গালুরু, কলকাতা, হায়দ্রাবাদ, ও ভোপালের সঙ্গে সংযুক্ত রয়েছে।   ট্রেন  ট্রেনে ভ্রমণ আরেকটি ভালো বিকল্প। ট্রেনে করে উমারিয়া জংশন পর্যন্ত যাত্রা করা যায় এবং এর পরে জাতীয় উদ্যানে পৌঁছানোর জন্য একটি ক্যাব বা ট্যাক্সি ভাড়া করতে হয়।   তথ্যসূত্র    বহিঃসংযোগ   বিষয়শ্রেণী:উমরিয়া জেলা বিষয়শ্রেণী:মধ্যপ্রদেশের জাতীয় উদ্যান বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:আইইউসিএন II বিষয়শ্রেণী বিষয়শ্রেণী:ভারতের গুরুত্বপূর্ণ পাখি এলাকা
থাম্ব|টাটা স্কাই লোগো টাটা প্লে ( TΛTΛ PLΛY নামে শৈলীকৃত, পূর্বে টাটা স্কাই নামে পরিচিত) হল একটি ভারতীয় স্যাটেলাইট টেলিভিশন পরিষেবা প্রদানকারী। টাটা প্লে এমপিইজি-৪ ডিজিটাল কম্প্রেশন প্রযুক্তি ব্যবহার করে, ইনস্যাট-৪এ এবং জিস্যাট-১০ স্যাটেলাইট ব্যবহার করে সেবা প্রদান করে।  ২০০৫ সালে প্রতিষ্ঠিত, টাটা প্লে ছিল টাটা সন্স এবং ওয়াল্ট ডিজনি কোম্পানির একটি যৌথ উদ্যোগ, এতে টেমাসেক হোল্ডিংসের একটি ছোট অংশীদারীত্ব ছিল। এটি বর্তমানে অন্যান্য সক্রিয় পরিষেবার সাথে মোট ৬০১টি চ্যানেল, ৪৯৫টি এসডি চ্যানেল এবং ৯৯টি এইচডি চ্যানেল অফার করে। ২০২০ সালের মার্চ পর্যন্ত, TRAI অনুসারে টাটা প্লে  কোটি গ্রাহকদের পরিষেবা দেয় যা ভারতের মোট DTH ব্যবহারকারীর ৩৩.৩৭ %। টাটা প্লে ভারতের বৃহত্তম DTH পরিষেবা প্রদানকারী।  টাটা প্লে ২০১৫ সালের শুরু থেকে ৪কে সেট টপ বক্স সরবরাহ করার জন্য টেকনিকালার নামক ফরাসি ফার্মের সাথে একটি চুক্তি করে।   পুরস্কার এবং স্বীকৃতি   ২০০৯ সালের মার্চ মাসে, টাটা প্লে প্রথম ভারতীয় ডিটিএইচ পরিষেবা প্রদানকারী হিসেবে আইএসও ২৭০০০১:২০০৫ স্বীকৃতি পায়। আইএসও ২৭০০০১:২০০৫ হল একটি আন্তর্জাতিক মান যা একটি তথ্য সুরক্ষা ব্যবস্থাপনা সিস্টেম প্রতিষ্ঠা এবং যথাযথ রক্ষণাবেক্ষণের জন্য নির্দিষ্টকরণ এবং নির্দেশিকা প্রদান করে। বছর পুরস্কার শ্রেণী ২০১৩ ইয়াহু বিগ আইডিয়া চেয়ার পুরস্কার মোবাইল বিজ্ঞাপনের সর্বোত্তম ব্যবহার ২০১৩ ইটি ব্র্যান্ড ইক্যুইটি বছরের পণ্য - টাটা স্কাই + এইচডি ২০১২ ইটি ব্র্যান্ড ইক্যুইটি সেরা ডিটিএইচ ব্র্যান্ড ২০০৯-২০১০ সুপারব্র্যান্ড কাউন্সিল  সুপারব্র্যান্ড   তথ্যসূত্র   বিষয়শ্রেণী:যৌথ উদ্যোগ বিষয়শ্রেণী:২০০৬-এ প্রতিষ্ঠিত গণমাধ্যম কোম্পানি বিষয়শ্রেণী:মুম্বই ভিত্তিক কোম্পানি বিষয়শ্রেণী:ভারতীয় মার্কা বিষয়শ্রেণী:ভারতের টেলিভিশন নেটওয়ার্ক বিষয়শ্রেণী:২০০৬-এ প্রতিষ্ঠিত ভারতীয় কোম্পানি বিষয়শ্রেণী:হাই-ডেফিনিশন টেলিভিশন বিষয়শ্রেণী:সরাসরি সম্প্রচার স্যাটেলাইট পরিষেবা বিষয়শ্রেণী:টাটা সন্সের সহযোগী প্রতিষ্ঠান বিষয়শ্রেণী:২০০৬-এ মহারাষ্ট্রে প্রতিষ্ঠিত